20 professionals de la cuina competiran en el X Concurs d’Arròs amb Bledes
13 de novembre de 2018

Llíria buscarà el millor plat d’arròs amb bledes, en el X Concurs d’Arròs amb Bledes, que se celebra el pròxim dilluns 19 de novembre al restaurant Porta de l’Aigua. Un total de 20 professionals del món de la cuina participaran en esta desena edició que, organitzada per la Regidoria de Comerç i Turisme, recupera la fórmula del concurs gastronòmic. Els participants, a més, hauran de cuinar una peça de postres amb la carabassa com a element protagonista, reivindicant una volta més la marca d’Aliments Tradicionals de Llíria.

El X Concurs d’Arròs en Bledes reunirà a professionals del sector, provinents de tota la província de València, en representació dels següents 20 establiments: Ca Terry de Llíria, Arrocería Ca Consuelo de l’Eliana, Evenser Restauración de Bétera, Restaurante Chaparral, Casa Granero i Restaurante La Garrofera de Serra; La Pepa Restaurante Bluespace d’Alboraria, Restaurante La Plaza de Torrent, Restaurante El Racó de Meliana, Restaurante Sequial 20 i Restaurante La Granja de Sueca, Restaurante Casa Macario de Tavernes de la Valldigna, Restaurante Rossinyol de Nàquera, Càtering La Despensa de Burjassot, Restaurante Miguel y Juani de l’Alcúdia,  Arrels Racó Gastronòmic de Gata de Gorgos i Goya Gallery, Doña Petrona, Restaurant Bon Aire i Restaurante Bon Estar de València.

El jurat serà l’encarregat de tastar i triar els guanyadors del millor arròs amb bledes i de la millor peça de postres, que es repartiran els premis de 700, 400 i 200 euros en cada categoria.